U พุ่งเฉียด 10% หลังงบฯปี 62 พลิกกำไร 1.87 พันลบ. รับรายได้-ส่วนแบ่งกำไรเพิ่ม
U พุ่งพรวดเฉียด 10% หลังผลงานปี 62 พลิกกำไร 1.87 พันลบ. รับรายได้-ส่วนแบ่งกำไรเพิ่ม ล่าสุดอยู่ที่ 1.69 บาท บวก 0.15 บาท หรือ 9.74% มูลค่าซื้อขาย 50.78 ล้านบาท
U พุ่งเฉียด 10% หลังงบฯปี 62 พลิกกำไร 1.87 พันลบ. รับรายได้-ส่วนแบ่งกำไรเพิ่ม ล่าสุดอยู่ที่ 1.69 บาท บวก 0.15 บาท หรือ 9.74% มูลค่าซื้อขาย 50.78 ล้านบาท
17 ก.พ. 2563

ผู้สื่อข่าวรายงานว่า ราคาหุ้น บริษัท ยู ซิตี้ จำกัด (มหาชน) หรือ U ล่าสุด ณ เวลา 11.36 น. อยู่ที่ 1.69 บาท บวก 0.15 บาท หรือ 9.74% สูงสุดที่ 1.74 บาท ต่ำสุดที่ 1.65 บาท ด้วยมูลค่าซื้อขาย 50.78 ล้านบาท

ทั้งนี้ ราคาหุ้นปรับตัวสูงขึ้น เนื่องจากบริษัทรายงานผลการดำเนินงานประจำปี 2562 ดังนี้

โดยผลการดำเนินงานประจำปี 2562 พลิกมีกำไร เนื่องจากบริษัทมีรายได้รวม 10,145 ล้านบาท เพิ่มขึ้น 3,533 ล้านบาท หรือ 53.4% จากปีก่อน ซึ่งการเติบโตมีปัจจัยหลักมาจาก (1) การเพิ่มขึ้นของรายได้จากธุรกิจโรงแรมจำนวน 1,618 ล้านบาท (เพิ่มขึ้น 29% จากปีก่อนหน้า) มาอยู่ที่ 7,264 ล้านบาทในปี 62 (2) รายได้อื่น ๆ เพิ่มขึ้น 1,785 ล้านบาท (เพิ่มขึ้น 308% จากปีก่อนหน้า) ซึ่งมีสาเหตุหลักมาจากการกำไรจากการขายหุ้นหมอชิตแลนด์ 1,559 ล้านบาท
ส่วนกำไรจากการดำเนินงานก่อนค่าเสื่อมราคา ค่าตัดจำหน่าย ดอกเบี้ยและภาษี (EBITDA) เท่ากับ 3,195 ล้านบาท เพิ่มขึ้น 272.7% จากปีก่อน อัตรากำไรจากการดำเนินงานก่อนค่าเสื่อมราคา ค่าตัดจำหน่าย ดอกเบี้ยและภาษี (EBITDA Margin) เท่ากับ 31.5% เพิ่มขึ้นจากปีก่อน 18.5% โดยการเติบโตของ EBITDA นี้เป็นผลจากการเพิ่มขึ้นของรายได้รวม
สำหรับผลกำไรสุทธิอยู่ที่ 1,867 ล้านบาท (เพิ่มขึ้น 394.9% จากปี 61) โดยปัจจัยหลักมาจากการเติบโตของ EBITDA และกำไรเพิ่มขึ้นของส่วนแบ่งกำไรจากกิจการร่วมค้า